كورونا بدلات بزااف ديال الحوايج عند جمهور كرة القدم بالمغرب خصوصا الناس اللي مولفة تمشي للتيران وتشجع الفرقة ديالها. هاذ الشغف اللي كيكون عند المشجع الحقيقي قتلاتو كورونا مع التدابير والاجراءات الوقائية لمواجهة الجائحة. وحتا اللي ما كيمشي للتيران مولف يتفرج في القهوة. هاذ الاجراءات خلات المشجعين في حالة صدمة بعد توقف جميع الدوريات ماشي غير البطولة المغربية بل لاليغا، كالشيو، شومبيونز ليغ ديال أوروبا، عصبة الأبطال الإفريقية.. وحتا مع عودة المباريات بعد انحسار نسبي لتفشي الوباء عبر دول العالم بقات التيرانات الخاوية. هاذ المنظر أثر على عطاء اللاعبين في جميع البطولات الكروية العالمية. تيران خاوي من الجماهير كيفاش بغيتي اللاعب يعطي مزيان في الماتش.. غياب الجماهير قتل المتعة عند اللاعبين وبين أهمية اللاعب 12 والقيمة ديالو في الماتشات.. كورونا دكَدكَات الفراقي بالمعقول وهاذ الشي خلا رئيس مجلس إدارة نادي بايرن ميونخ واللاعب الألماني المشهور عالميا رومينيغه يحذر من انهيار “البوندسليغا” البطولة الألمانية في ظل غياب الجماهير. إقامة المباريات خلف الأبواب المغلقة بدون جماهير، خلف أثر شبه مدمر على ميزانية العديد من النوادي الكروية عبر العالم، بسبب اعتماد ماليتها على عوائد تذاكر المباريات في دفع تكاليف المباريات ورواتب اللاعبين والموظفين. ومع غياب الجماهير أصبحت العديد من الأندية مهددة بالإفلاس، وتم تسريح عدد كبير من العاملين الإداريين والمساعدين داخل النوادي وبزاف ديال الفراقي اجتهدو من عندهم واقترحو على اللاعبين النجوم ديالهم تخفيض الرواتب. 
اش وقع ف 2020. كورونا غيبات اللاعب 12 وقتلات المتعة عند الكوايرية بسباب التيرانات الخاوية والفراقي كلاو العصا فكلشي